Stimată Doamnă/Stimate Domnule,

Vă invit pe această cale să participați la

Seminarul Virtual Instruirea Instructorilor **Access2Markets**

# Vineri, 29 ianuarie 2021, 09:00 – 13:00

Pe 13 octombrie 2020, Comisia Europeană a lansat **Access2Markets**. Noul portal aduce într-un singur loc informațiile disponibile anterior pe Market Access Database (MADB) și Trade Helpdesk. În plus, platforma introduce o serie de informații și funcționalități inovative.

Pentru a asigura utlizarea extinsă a portalului de către comunitatea europeană de afaceri, Comisia organizează o serie de seminarii adresate organizațiilor de afaceri și multiplicatorilor relevanți din Statele Membre.

|  |
| --- |
| [**Access2Markets**](https://trade.ec.europa.eu/access-to-markets/de/content/) este un ghișeu-unic pentru companii mai mici care vor să obțină informații despre condițiile necesare pentru a importa bunuri în UE sau a exporta către 120 de piețe externe. Portalul furnizează informații complete pentru situații particulare în doar câteva click-uri, precum și elemente practice despre acordurile comerciale ale UE, ghiduri pas-cu-pas, tutoriale, mărturii video și multe altele, în toate limbile oficiale ale UE. De asemenea, include noul instrument de auto-evaluare a regulilor de origine, ROSA, care filtrează și explică regulile „naționalității economice” unui produs și furnizează o serie de criterii care ajută companiile să aplice regulile. Companiile pot folosi portalul și pentru a raporta barierele comerciale pe care le întâmpină.Access2Markets este aici pentru a ajuta oamenii de afaceri să beneficieze la maximum de rețeaua extinsă a acordurilor comerciale UE. Și este gratuit! |

Prezentarea în direct vă va permite să înțelegeți pe deplin noul portal și instrumentele pe care le oferă. Apoi, puteți împărtăși informațiile în comunitate, folosindu-vă de rețeaua organizației dvs.

Mai mult, puteți susține propriile sesiuni de instruire pentru a îi învăța pe ceilalți (în special companiile mai mici) cum să utilizeze noul portal **Access2Markets** la întregul său potențial. În această privință, după seminar vă putem la dispoziție un set de materiale necesare instruirii.

Sunteți binevenit să înaintați această invitație colegilor dvs. Locurile vor fi alocate primilor înscriși, în limita disponibilității.

**👍Înregistrare**: confirmați participarea **până la 27 ianuarie 2021** la următoarea adresă de e-mail:

workshops.access2markets@mcgroup.com

Veți primi un link WebEx pe e-mail pentru conectare.

Notă: Seminarul va fi înregistrat, iar înregistrarea va fi expediată tuturor participanților ca parte a setului de materiale pentru instruire, alături de prezentarea PowerPoint. Setul de materiale va sprijini participanții în desfășurarea propriilor seminarii și prezentări. Înregistrarea poate fi de asemenea folosită de către Comisia Europeană în scopuri informative și făcută publică.

Atașate:

* Agenda seminarului
* Fluturașul informativ Access2Markets

În numele Comisiei Europene, Directoratul General pentru Comerț, suntem nerăbdători să vă întâmpinăm la acest eveniment.